Loopbaangesprek: SARIE praat met Isa Carstens Akademie | Sarie
As jy enigsins gewonder het oor skoonheidstegnologie, die wats, waars en moenies, moet jy nie dié artikel misloop nie.
Talle besighede moes in die afgelope jaar hul deure sluit of mense aflê weens Covid, en vrae het ook ontstaan oor die skoonheidsbedryf se voortbestaan en volhoubaarheid. Isabel Roos, eienaar en direkteur van die Isa Carstens Akademie, sê egter die angs en onsekerheid asook verlies aan kontak tussen mense is juis waarom die skoonheidsbedryf - wat lankal nie net gaan oor mooi wees nie - nou 'n nog groter rol het om te speel as tevore. Daar is twee redes hiervoor, volgens haar.
Dit is so 'n eenvoudige beginsel, maar hou soveel voordele vir ons in: Dit verskaf emosionele energie, verbeter ons bui (dink maar aan hoe jou liggaam reageer op 'n massering of gesigsbehandeling wanneer "goedvoel"-hormone vrygestel word), skep 'n gevoel van versorging en omgee, en laat ons ontspan. In 'n tyd van verhoogde angs en selfs depressie is daar 'n reuse-behoefte aan opgeleide terapeute wat hierdie basiese menslike behoefte in 'n veilige, beheerde omgewing kan vervul. Daarom sal die bedryf nooit oorbodig wees nie.
Werkskepping en loopbaanopsies
Dalk nóg belangriker is die bedryf se vermoë om werk te skep. As daar ooit 'n tyd was om te besin oor wat jy in die toekoms gaan doen, is dit nou. As jy 'n loopbaan in die skoonheidsbedryf oorweeg het, is dit juis nou die tyd om so 'n kursus te volg, want die opleiding bied vir jou soveel loopbaanmoontlikhede.
Nie net kan jy 'n terapeut word met 'n kursus wat jou toerus met kennis in anatomie, fisiologie, dermatologie en kosmetiese wetenskap nie, daar is ook die opsie van 'n loopbaan in die administrasie en bestuur van hierdie praktyke. Administrasie het die afgelope jaar baie belangrik geword vir die terapeut en eienaar van 'n spa, salon en mediese estetika-praktyk. Die ondersteuning wat hierdie rolspelers bied, is van kardinale belang om vloei en bedryfsukses te verseker. Verantwoordelikhede kan die volgende insluit:
Met hierdie agtergrond kan die kandidaat die res van die span bystaan en ondersteun as administratiewe assistent en bestuurder, sowel as instaan vir sekere skoonheidsbehandelings. Die kandidaat is ten volle toegerus om in die skoonheids- of gasvryheidsbedryf te werk met 'n keuse van slegs teorie, of 'n kombinasie van teorie en sekere skoonheidsvakke.
Hier is jou opsies
SARIE Jan/Feb 2021
KYK: Studies by Isa Carstens Akademie in 'n neutedop
Michélle van Breda, redakteur van SARIE, praat met Yolandé Swanepoel, Akademiese Hoof by Isa Carstens Akademie oor wat dit beteken om 'n loopbaan in skoonheidstegnologie te volg, asook die studentelewe by die Akademie.
Kyk die volle gesprek hier:
Vir meer inligting, besoek isacarstens.co.za - die Akademie se volgende opedag vind plaas op 3 September 2021.